89/504/ETY: Komission päätös, tehty 18 päivänä heinäkuuta 1989, risteytettyjen jalostussikojen rekistereitä perustavien ja ylläpitävien jalostajien yhdistysten, jalostusjärjestöjen ja yksityisten yritysten hyväksymisen ja valvonnan perusteista



Virallinen lehti nro L 247 , 23/08/1989 s. 0031 - 0032

Suomenk. erityispainos Alue 3 Nide 30 s. 0105

Ruotsink. erityispainos Alue 3 Nide 30 s. 0105



KOMISSION PÄÄTÖS, tehty 18 päivänä heinäkuuta 1989, risteytettyjen jalostussikojen rekistereitä perustavien ja ylläpitävien jalostajien yhdistysten, jalostusjärjestöjen ja yksityisten yritysten hyväksymisen ja valvonnan perusteista (89/504/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY(1) ja erityisesti sen 10 artiklan 1 kohdan neljännen luetelmakohdan, sekä katsoo, että kaikissa jäsenvaltioissa jalostajien yhdistykset, jalostusjärjestöt, yksityiset yritykset tai viralliset laitokset ylläpitävät ja perustavat rekistereitä; sen vuoksi on tarpeen määrätä perusteet jalostajien yhdistysten, jalostusjärjestöjen ja yksityisten yritysten hyväksymiselle, jalostajien yhdistysten, jalostusjärjestöjen tai yksityisten yritysten on haettava virallista hyväksymistä sen jäsenvaltion toimivaltaisilta viranomaisilta, jonka alueella niiden kotipaikka on, jos jalostajien yhdistys, jalostusjärjestö tai yksityinen yritys täyttää tietyt perusteet ja sillä on selkeästi määritellyt tavoitteet, on sen jäsenvaltion viranomaisen, jossa hyväksymistä haetaan, hyväksyttävä se virallisesti, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON ANTANUT TÄMÄN PÄÄTÖKSEN: 1 artikla Tullakseen virallisesti hyväksytyksi rekistereitä ylläpitävien tai perustavien jalostajien yhdistysten, jalostusjärjestöjen tai yksityisten yritysten on toimitettava hakemus sen jäsenvaltion viranomaisille, jonka alueella niillä on kotipaikka. 2 artikla Asianomaisen jäsenvaltion viranomaisten on hyväksyttävä virallisesti jokainen rekistereitä ylläpitävä tai perustava jalostajien yhdistys, jalostusjärjestö tai yksityinen yritys, joka täyttää liitteen edellytykset. 3 artikla Asianomaisen jäsenvaltion viranomaisten on peruutettava virallinen hyväksyminen rekistereitä ylläpitävältä jalostajien yhdistykseltä, jalostusjärjestöltä tai yksityiseltä yritykseltä, joka ei enää jatkuvasti täytä liitteen edellytyksiä. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 382, 31.12.1988, s. 36 LIITE I Tullakseen virallisesti hyväksytyksi jalostajien yhdistysten, jalostusjärjestöjen tai yksityisten yritysten on: 1 oltava oikeushenkilö sen jäsenvaltion voimassa olevan lainsäädännön mukaan, jossa hakemus on tehty; 2 näytettävä toimivaltaisille viranomaisille, että: a) se toimii tehokkaasti; b) se voi suorittaa polveutumisten rekisteröintiin tarvittavat tarkistukset; c) sillä on riittävän suuri eläinmäärä rotua parantavan ohjelman toteuttamiseksi; d) se voi hyödyntää tulostietoja, joita tarvitaan rodun parantamisohjelmassa; 3 omattava säännöt, jotka sisältävät: a) eläinten yksilöintijärjestelmän; b) polveutumisen rekisteröintijärjestelmän; c) jalostustavoitteiden määritelmän; d) eläinten tulostietojen hyödyntämiseksi tarvittavan järjestelmän eläinten jalostusarvon arvioimiseksi; II Tullakseen virallisesti hyväksytyiksi jalostajien yhdistysten ja jalostusjärjestöjen säännöissä on erityisesti oltava periaate jäsenten välisestä syrjintäkiellosta.